คือเคยได้ยินมานานแล้วกับกาแฟขี้ชะมดเนี่ยะพึ่งจะมีโอกาสได้ลองเอง ไหน ๆ ลองทั้งทีก็เลยขอเล่าให้ฟังกันหน่อยเผื่อใครอยากจะตามไปลองกันบ้าง
ลองทั้งทีต้องขอที่เป็น signature ของร้านเลยละกันคือ "กาแฟขี้ชะมดร้อน" เมนูนี้ทางร้านจะเสิร์ฟชาร้อนให้ก่อนเพื่อให้ล้างปากกันนิดนึงจะได้ ๆ กลิ่นและรสชาติของกาแฟอย่างเต็มที่ กาแฟขี้ชะมดร้อนถูกเสิร์ฟมาในกาต้มกาแฟ ในหนึ่งกาอันนี้จะกินได้ประมาณ 3 แก้ว โดยที่เราลองกินแบบต่าง ๆ กันไปตามน้องที่ร้านแนะนำ 
1. กาแฟดำ เทมา 1 ช็อตแล้วค่อย ๆ จิบและอมไว้ซักพักแล้วค่อยกลืน มีกลิ่นหอมที่ค่อนข้างเฉพาะมาก ๆ ขึ้นจมูก รสชาติกาแฟไม่ขม(แอบมีความหวานหน่อยๆด้วย) ค่อนข้างละมุน 
2. กาแฟผสมนมเฟรปเป้แบบไม่ต้องคน (เห็นว่านมสูตรเฉพาะ) น้องที่แนะนำบอกว่าลองไม่ต้องคนนมเข้ากับกาแฟแล้วดื่มเลย จะบอกว่าอันนี้เราชอบคือมันจะค่อย ๆ ได้รสชาติของกาแฟทีละนิดไปตัดกับนมเฟรปเป้ที่แยกรสชาติกันได้อย่างชัดเจน
3. กาแฟผสมนมเฟรปเป้แบบคนให้เข้ากัน อันนี้เหมาะสำหรับใครที่ไม่ชอบกาแฟดำ รสชาติไม่หวานมาก ถึงจะผสมกับนมแล้วก็ยังได้กลิ่นเฉพาะของกาแฟขึ้ชะมดอยู่
อีกอันที่ลองสั่งมาคือ "กาแฟขี้ชะมดปั่น" เมนูนี้ที่แตกต่างจากกาแฟทั่วไปเลยคือกลิ่นกาแฟที่ค้างอยู่ในปาก มันมีความหอมที่ค่อนข้างเฉพาะแล้วติดนานเหมือนกัน คือมันไม่ใช่กลิ่นกาแฟอะ มันหอมอีกอย่างกับกลิ่นกาแฟทั่ว เลยแอบถามน้องที่ร้านว่าเมนูนี้คือใส่คาราเมลลงไปป่าวได้คำตอบว่าไม่ครับพี่ มันเป็นกลิ่นเฉพาะที่เกิดจากตัวชะมดนี่แหละคือก็บรรยายไม่ถูกเหมือนกัน แต่เอาเป็นว่าใครชอบกาแฟต้องน่าได้ลองเมนูกาแฟขี้ชะมดดู
แล้วนี่คือด้วยความอยากรู้เลยถามน้องที่ร้านดูว่าสั่งเมล็ดนำเข้ามาหรอ สรุปว่าไม่ได้นำเข้าจ้านี่คือปลูกเอง เลี้ยงเองเลยมีชะมดหลายตัวมากน่าจะอยู่แถวอีสานหรืออะไรนี่แหละ ว่าแล้วน้องก็ชี้ให้ดูนี่ไงพี่ที่ร้านมีอยู่ด้วย 1 ตัว หมุนเวียนสลับกันมาไม่ได้อยู่ประจำ